સામાન્ય રીતે, મલેરિયાના લીધે ઠંડી લાગવાની સાથે તાવ આવે છે, માથુ દુખે, ધ્રુજારી આવે,ઉલટી અને ફ્લુ જેવા અન્ય લક્ષણો જોવા મળે છે. શરૂઆતમાં તાવ દરરોજ આવે છે. જો તેની સારવાર કરવામાં ન આવે તો તે સમયાંતરે આવતા તાવની સ્થિતિમાં તબદિલ થાય છે. ફાલ્સિપેરમ મલેરિયાના લીધે મૂંઝવણ, ખેંચ, કમળો અને કાળા રંગના યુરિન જેવી સમસ્યા થાય છે. ગર્ભવતી મહિલાઓને ગંભીર મલેરિયા થવાનું જોખમ વધુ રહે છે. મલેરિયાના વહેલા નિદાન માટે રેપિડ સ્લાઈડ ટેસ્ટની સલાહ આપવામાં આવે છે. મોટાભાગના દર્દીઓને મોંએથી ગળવાની દવાઓથી ઈલાજ કરવામાં આવે છે પણ જેમને રોગની ગંભીર સ્થિતિ હોય એવા દર્દીઓને ઈન્જેક્શન દ્વારા એન્ટી-મલેરિયા સારવાર કરવામાં આવે છે.